
З А П О В Е Д

						№ ЗАП – 784/27.07.2026 г.

	На основание чл. 245, ал. 1, т. 3 и т. 4, във връзка с чл. 242, ал. 1, т. 1 от Закона за горите /ЗГ/ и Протокол № 17 от 23.07.2026 г. от заседание на комисията, назначена със Заповед № 659 от 23.06.2026 г. на изпълнителния директор на Изпълнителна агенция по горите /ИАГ/,

Н А Р Е Ж Д А М:

	1. Отписвам от публичния регистър по чл. 241 от ЗГ „ПРЕСТИЖ КОМЕРС“ АД, с ЕИК 127591639 и седалище: гр. Върбица, община Върбица, област Шумен, ул. „Септемврийско въстание“ № 13А.
	2. Обявявам за невалидно Удостоверение № 4753/14.01.2013 г., ведно с всички права, произтичащи от него.
	Мотиви: В резултат на настъпила промяна на обстоятелствата по регистрацията на „ПРЕСТИЖ КОМЕРС“ АД, за която няма постъпило уведомление в ИАГ, търговецът не отговаря на изискванията на чл. 242, ал. 1, т. 1 от Закона за горите, а именно – да има сключен трудов договор най-малко с едно лице, регистрирано за упражняване на лесовъдска практика за дейността, която търговецът ще извършва. Съгласно разпоредбата на чл. 245, ал. 1, т. 3 от Закона за горите лице, вписано в регистъра по чл. 241, ал. 1, се отписва от регистъра при прекратяване на юридическото лице.
Със Заповед  № 529/29.05.2026 г. на изпълнителния директор на Изпълнителна агенция по горите (ИАГ),  регистрираният лесовъд Д К А е отписан от  публичния регистър на ИАГ за упражняване на лесовъдска практика по чл. 235 от Закона за горите (ЗГ). 
	След извършена от ИАГ проверка в публичния регистър по чл. 241, ал. 1 от Закона за горите (ЗГ) се установи, че дружеството „ПРЕСТИЖ КОМЕРС“ АД, с ЕИК 127591639,  притежава валидно Удостоверение № 4753/14.01.2013 г. за регистрация в регистъра за извършване на дейности в горски територии, с вписан в него регистриран лесовъд Д К А, с  Удостоверение № 121-1/10.05.2012 г. за упражняване на лесовъдска практика, което със Заповед № 529/29.05.2026 г. на изпълнителния директор на ИАГ е обявено за невалидно.
При направена от Изпълнителна агенция по горите /ИАГ/ проверка в търговския регистър на Агенцията по вписванията се установи, че от 17.06.2021 г. търговецът „ПРЕСТИЖ КОМЕРС“ АД, с ЕИК 127591639, е заличен търговец. 
Предвид горепосоченото, на основание 245, ал. 1, т. 3 и т. 4, във връзка с чл. 242, ал. 1, т. 1 от Закона за горите, търговецът „ПРЕСТИЖ КОМЕРС“ АД, с ЕИК 127591639, следва да бъде отписан от публичния регистър по чл. 241, ал. 1 от ЗГ.
	3. Настоящата заповед да се публикува на интернет страницата на ИАГ, при спазване на Закона за защита на личните данни /ЗЗЛД/, а след влизането й в законна сила да се изпрати до директорите на регионалните дирекции по горите и на държавните предприятия по чл. 163 от Закона за горите за сведение и изпълнение.

	4. Заповедта може да се обжалва в 14 - дневен срок от публикуването й чрез изпълнителния директор на Изпълнителна агенция по горите пред министъра на земеделието и храните или пред съответния административен съд по реда на Административнопроцесуалния кодекс.
	Контрол по изпълнението на заповедта възлагам на инж. Р Р – зам.-изпълнителен директор на Изпълнителна агенция по горите.	

